લેણદારોના તકાદા ઉઠયા. પ્રેમચંદના મિત્રોએ ઘણું સમજાવ્યા પણ કોઈની વાત કાને ધરી નહીં, મુંબઈ માથે કુરુક્ષેત્રના રણમેદાનમાં અર્જુનના ગાંડીવમાંથી છુટેલા બાણોથી ઘવાયેલી કૌરવોની સેનાની જેમ તડકો તડફડતો હતો. પર્વતના મુળને ખોદી નાંખનારી ચંદ્રભાગાના ધસમસતાં જળપ્રવાહની જેમ લેણદારોની ધોંસ પ્રેમચંદ શેઠ માટે પડતી હતી તોય લક્ષ્મીને ટચલી આંગળીને ટેરવે તોળી જાણનાર વાણીયો હરેર્યો નહી.